U-I-183/04
Natisni
Opravilna št.:
U-I-183/04
Datum odločitve:
20. 1. 2005
ECLI:
ECLI:SI:USRS:2005:U.I.183.04
Akt:
Zakon o Gospodarski zbornici Slovenije (Uradni list RS, št. 14/90 in 19/2000) (ZGZS), 1. čl., 1. odst. 20. a čl.
Izrek:
Pobuda za začetek postopka za oceno ustavnosti 1. člena in prvega odstavka 20.a člena Zakona o Gospodarski zbornici Slovenije (Uradni list RS, št. 14/90 in 19/2000) se zavrne.
Evidenčni stavek:
Ustavno sodišče zavrne pobudo kot neutemeljeno, če pobudnik v svoji pobudi ne navaja razlogov za zatrjevano neskladje z Ustavo, ki jih Ustavno sodišče še ni presodilo, oz. če utemeljenosti pobudnikovih navedb zaradi njihove pavšalnosti ni moglo preizkusiti.
Geslo:
1.5.51.1.5.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker je očitno neutemeljena.
1.5.51.1.5.1.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker je očitno neutemeljena - Ker je bilo o zadevi že odločeno, pa ni novih argumentov.
Pravna podlaga:
Člen 26.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Družba AKTIM, d.o.o., Ljubljana
Datum vloge:
30. 6. 2004
Vrsta odločitve:
sklep
Vrsta rešitve:
zavrnitev
Dokument:
US24325
Dokument v PDF obliki:
U-I-183-04.pdf
112 KB
Prenesite datoteko
U-I-183/04-4
20. 1. 2005
SKLEP
Ustavno sodišče je v postopku za preizkus pobude družbe AKTIM, d.o.o., Ljubljana, ki jo zastopa Danijel Mejak, direktor, na seji dne 20. januarja 2005
sklenilo:
Pobuda za začetek postopka za oceno ustavnosti 1. člena in prvega odstavka 20.a člena Zakona o Gospodarski zbornici Slovenije (Uradni list RS, št. 14/90 in 19/2000) se zavrne.
Obrazložitev
1. Pobudnica izpodbija 1. člen in prvi odstavek 20.a člena Zakona o Gospodarski zbornici Slovenije (v nadaljevanju ZGZS), ki urejata obvezno članstvo v Gospodarski zbornici Slovenije (v nadaljevanju GZS) in obvezno plačevanje članarine.
Izpodbijani določbi naj bi bili v neskladju z 2., 14. in 42. členom Ustave. Pobudo utemeljuje z zatrjevanjem, da GZS ne izpolnjuje svojih dolžnosti in ne zastopa interesov gospodarstva.
2. Ustavno sodišče je določbe ZGZS, ki urejajo obvezno članstvo v GZS in obvezno plačevanje članarine, že presojalo in odločilo, da niso v neskladju z 42. členom Ustave (odločba št. U-I-290/96 z dne 11. 6. 1998, Uradni list RS, št. 49/98 in OdlUS VII,124). Pobudnica ne navaja razlogov za zatrjevano neskladje z Ustavo, ki jih Ustavno sodišče še ne bi presodilo.
Utemeljenosti navedb o neskladnosti z 2. in 14. členom Ustave pa zaradi njihove pavšalnosti Ustavno sodišče ni moglo preizkusiti.
3. Glede na navedeno je Ustavno sodišče pobudo kot očitno neutemeljeno zavrnilo.
4. Ustavno sodišče je sprejelo ta sklep na podlagi drugega odstavka 26. člena Zakona o Ustavnem sodišču (Uradni list RS, št. 15/94 - ZUstS) in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: podpredsednica dr. Mirjam Škrk ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, Jože Tratnik in dr. Dragica Wedam Lukić. Sklep je sprejelo soglasno.
Podpredsednica
dr. Mirjam Škrk